-Մեր հնարավորություններն ու պայմանները պետք է կատարյալ լինեն, որովհետև զորամասը մշտապես մարտական պատրաստականության բարձր աստիճանում է,- պարզաբանում է հրթիռային զորամասի շտաբի պետ, փոխգնդապետ Պետրոսյանը: -Զորամասը կոչված է լուծելու մարտավարական խնդիր այն ուղղություններում, որտեղից կբխի սպառնալիքը: Հարկ եղած դեպքում՝ համազարկային կրակի «Սմերչ» ռեակտիվ համակարգերը եւ «Տոչկա» մարտավարական հրթիռային համալիրները կարող են հարյուրավոր կիլոմետր ռազմերթ կատարել, սեղմ ժամկետում հասնել կիրառման շրջաններ: Ամեն ինչ արված է, որ հրթիռակիր մեքենաները մշտապես, ամբողջությամբ պատրաստ լինեն թշնամուն արժանի հակահարված տալու: